**Smoky Barrett er tilbage**

Cody McFadyens barske debutroman SKYGGEN har ligget adskillige uger på den danske *bestsellerliste. Nu udkommer hans anden bog i den blodige serie om den kvindelige FBI-agent Smoky Barrett.*

En 16-årig pige står med en pistol mod sin tinding. Omkring hende ligger tre personer fra hendes seneste adoptivfamilie myrdet. Pigen truer med at skyde sig selv, hvis hun ikke får lov til at tale med FBI-agent Smoky Barrett. Hun er overbevist om, at en morder har forfulgt hende gennem hele livet og dræbt alle, hun nogensinde har elsket. Med en kunstners lidenskab har morderen formet den 16-årige pige til det perfekte offer.

Smoky Barrett og hendes team indleder jagten på morderen. For at fange ham må Smoky tænke som ham og stirre direkte ind i dødens ansigt.

**Anmeldelse af DØDENS ANSIGT**

“De grusomheder der udspiller sig i handlingen, får det til at løbe koldt ned ad ryggen på en, og man kan næsten ikke holde ud at læse videre, men man kan heller ikke lade være”

*\*\*\*\*\* krimifan.dk*

**Serien**

Den første bog i serien om den kvindelige FBI-agent Smoky Barrett er SKYGGEN, der udkom april 2012 og har ligget adskillige uger på den danske bestsellerliste. DØDENS ANSIGT er toeren i serien, der fortsættes med SATANS SJÆL, der udkommer i januar 2013. I Tyskland er serien sammenlagt solgt i over to millioner eksemplarer.

**Forfatteren**

Cody McFadyen er en amerikansk forfatter. Han er født i 1968 i Texas.

**Dødens ansigt**

Originaltitel: Face of death

Roman af Cody McFadyen

På dansk ved Liv Camilla Skjødt

476 sider

Pris, vejl.: 249,95 kr.

Udgivelsesdato: 8. oktober 2012

Forlaget Turbulenz